钦定古今图书集成/明伦汇编/官常典/第648卷 > 田玉
## 钦定古今图书集成/明伦汇编/官常典/第648卷 > 田玉

按《明外史郭南传》：“玉，内江人。正统时，知桐乡。善恤民
隐，有实政。时浙闽用兵，征需繁重，玉经画有方，民以
不扰。及丁父忧，县民诉于上司，乞夺情视事，朝议不
许。既服除，县民复以为请，巡抚周忱亦奏保，帝乃可
之。当是时，英宗承仁、宣之后，加意吏治，长吏优治行
为部民乞留者，率从其情，或增秩久任，或即行超擢。”
其坐事及遭丧去者，部民保留，亦辄报可。